Ηταν αρκετά ατυχές πως, 10 Ιουνίου που έμεινα στο διαμέρισμα, δεν υπήρχε μια κουβέρτα πικέ ή κάτι αντίστοιχο. Το σεντόνι και ένα κουβερλί με μέγεθος ίσο το μισό του κρεβατιού δεν ήταν αρκετό. Υπήρχε ένα δεύτερο ίδιο μικρό κουβερλί και στον καναπέ του καθιστικού, αλλά ούτε αυτό ήταν αρκετό, με αποτέλεσμα να μην μπορέσω να κοιμηθώ καλά. Όταν το επισήμανα στον οικοδεσπότη (με ρώτησε αν όλα ήταν καλά), με ενόχλησε πως μου είπε πως έπρεπε να του το πω για την κουβέρτα, σαν να είναι δική μου ευθύνη που δεν προνόησα να ελέγξω τον καιρό. Μόνο όταν του ανέφερα πως ήταν λίγο δύσκολο να τηλεφωνήσω στις 5 τα χαράματα που ξύπνησα από το κρύο, μου ζήτησε συγνώμη.
Ο οικοδεσπότης έχει επίσης προβληματική (για εμένα) περιγραφή των πρόσθετων στοιχείων ταυτοποίησης που ζητάει. Στη πρώτη πρόταση αναφέρει πως απαιτείται φωτογραφία ταυτότητας, ενώ σε επόμενη πρόταση (αρκετές γραμμές πιο κάτω) αναφέρει πως θέλει και ΑΦΜ. Ειναι εύκολο κάποιος να μπερδευτεί και να μην προσέξει την επόμενη πρόταση που αναλύει το ίδιο ακριβώς θέμα.
Τέλος, δεν βρήκα πολύ φιλόξενο πως μετά την κράτηση, έλαβα ένα μήνυμα με 16 επισημάνσεις για το σπίτι, μεταξύ των οποίων πως αν πέσει κάπου νερό πρέπει να το σφουγγαρίσω, να μην περπαπάω στο σπίτι με παπούτσια ή να μην βάλω αποσκευές στο χαλί.
Για να μην είμαι άδικος, ζήτησα απο΄τον οικοδεσπότη λίγο καφέ για το πρωί, και μου το παρείχε. Και το σπίτι ήταν πραγματικά πολύ καθαρό.